b'\n_START_ARTICLE_\nRomas Kalinauskas\n_START_PARAGRAPH_\nRomas Kalinauskas (g. 1953 m. kovo 21 d. Bebrininkuose, Vilkavi\xc5\xa1kio raj.) \xe2\x80\x93 Lietuvos karinis veik\xc4\x97jas, pulkininkas.\n_START_SECTION_\nBiografija\n_START_PARAGRAPH_\n1974 m. baig\xc4\x97 Daugpilio karo mokykl\xc4\x85, 1985 m. baig\xc4\x97 Kijevo auk\xc5\xa1t\xc4\x85j\xc4\x85 karo aviacijos mokykl\xc4\x85. 1974\xe2\x80\x931992 m. tarnavo TSRS ginkluotosiose paj\xc4\x97gose, nuo 1976 m. Daugpilio auk\xc5\xa1tojoje karo mokykloje._NEWLINE_Nuo 1992 m. sausio m\xc4\x97n. Vilniaus motodesantinio bataliono \xc5\xa1tabo vir\xc5\xa1ininkas, nuo 1992 m. bir\xc5\xbeelio m\xc4\x97n. Lauko kariuomen\xc4\x97s brigados (LKB) Operatyvinio skyriaus vir\xc5\xa1ininkas. Nuo 1994 m. gegu\xc5\xbe\xc4\x97s m\xc4\x97n. LKB Operatyvinio planavimo ir kovinio parengimo skyriaus vir\xc5\xa1ininkas \xe2\x80\x93 \xc5\xa1tabo vir\xc5\xa1ininko pavaduotojas. Nuo 1996 m. sausio m\xc4\x97n. \xe2\x80\x9eGele\xc5\xbeinio Vilko\xe2\x80\x9c brigados Operatyvinio planavimo ir kovinio parengimo skyriaus vir\xc5\xa1ininkas \xe2\x80\x93 \xc5\xa1tabo vir\xc5\xa1ininko pavaduotojas. Nuo 1999 m. sausio m\xc4\x97n. Mokymo ir doktrin\xc5\xb3 valdybos Doktrin\xc5\xb3 skyriaus vir\xc5\xa1ininkas, nuo 2000 m. sausio m\xc4\x97n. valdybos vadas. Nuo 2000 m. spalio 24 d. Kra\xc5\xa1to apsaugos ministerijos generalinis inspektorius. 2001 m. pulkininkas. Nuo 2002 m. bir\xc5\xbeelio m\xc4\x97n. Lauko paj\xc4\x97g\xc5\xb3 vadovyb\xc4\x97s Lauko (sausumos) paj\xc4\x97g\xc5\xb3 \xc5\xa1tabo vir\xc5\xa1ininkas, nuo 2004 m. Lietuvos generolo A. Ramanausko kovinio parengimo centro vir\xc5\xa1ininkas.'